**355 - ‘k Hem geblet**

'k hem geblet veur mijne iêste kiêr

'k hem geblet en da doen'k nooit nimiêr

'k zee on m'n vrouw allê vooruit. . ik steek hier 'n handje uit

bruneert gij de petatjes bruin, kuis kik ajuin, ajuin

'k hem geblet gelak 'n echt klein joenk

'k hem geblet dat diên ajuin zo stoenk

'k wist nimiêr wa'k moest doeng, ware-n-et eiere of joeng

't water liep lak 'n fontein, mor dan in 't klein, in 't klein

lo lo lo lo lo lo lo lo lond

da d'ajuin snije, da's van den hond

het water stoeng in plasse, in d'ingemokte kasse

en tusse d'ondertasse, dreef mijne schoofzak in 't rond

'k hem geblet mijn oge deeje zeer

'k hem geblet, 't hot giêne naam nimiêr

ne gebuur riep van den balkon, 't water sto d'al in mijn salon

we staan hier allemaal in ons vaan, mè ons galochen al aan

lo lo lo lo lolo, lui lui lui luin

da kwam allemaal van diên ajuin

ik wier zo rood as 'n kalkoen, mor 'k kost er niks on doen

ik stoeng zelf mè mijne schat al tot m'n knoesels in 't nat

en as zij me nog is zee

komt d'helpt 'n handje mee

ook al bakt z'iet nog zo bruin

veur mij dan zonder ajuin, ajuin, ajuin